R A P O R T
privind valorificarea fondurilor financiare pentru înzestrarea tehnică a Radiodifuziunii în anul 2025

Sarcina de bază a Centrului Tehnic Radio (CTR) a fost asigurarea emisiei 24/7 a serviciilor media audiovizuale de radiodifuziune sonoră „Radio Moldova”, „Radio Moldova Tineret”, „Radio Moldova Muzical” și „Radio Moldova Comrat”, precum și a evenimentelor importante de interes public  transmise în direct. CTR a asigurat și procesul tehnologic în producția conținutului radio, prin exploatarea optimă a echipamentelor din dotare și implementarea, ajustarea, configurarea parametrilor de bază, conform cerințelor tehnice solicitate de către Î.S. ”Radiocomunicații”.
Una dintre prioritățile noastre pe segmentul radiodifuziunii a fost îmbunătățirea calității semnalului și extinderea ariei de acoperire pentru posturile publice de radio. Activitatea s-a desfășurat în mai multe direcții principale:
a) Lucrări interne și optimizarea infrastructurii
Au fost realizate mai multe intervenții tehnice interne: reamenajarea și reutilarea studiourilor, precum și schimbarea legăturii dintre Centrul Tehnic și Î.S. Radiocomunicații, trecând de la cablul aerian la cablu optic subteran, ceea ce oferă o stabilitate și siguranță mult mai mare. 
· Au fost efectuate lucrări de trasare a cablului optic subteran prin fântânile gestionate de S.A. „Moldtelecom”, între Centrul Tehnic „Casa Radio”, str. Miorița 1, și Î.S. „Radiocomunicații”, str. Lech Kaczynsky 3, cu ramificare spre Hîncești 64, sediul postului public de televiziune Moldova 1 departamentul de știri ”Newsroom” (123.752 lei). 
· Toate conexiunile optice au fost recomutate pe cabul subteran dintre Centrul Tehnic „Casa Radio”, str. Miorița 1, Î.S. „Radiocomunicații”, str. Lech Kaczynsky 3 și sediul postului public de televiziune Moldova 1 departamentul de știri ”Newsroom” șos. Hîncești 64. 
· Totodată a fost demontat cablul vechi de pe pilonii Î.M. „Regia Transport Electric" și reziliat contractul.
· Pentru retehnologizarea emisiei „Radio Moldova” au fost achiziționate echipamente noi, ce asigură buna  funcționare a activității radio (4 milioane lei). Aceste modificări exclud multe probleme provocate de utilajul existent învechit (având o vechime de peste 17 ani), garanția producătorului fiind până la 10 ani.
· Renovarea decorului în studiourile de emisie pentru „Radio Moldova”, „Alexei Revenco” și nr.2 (23.400 lei).
· Construcția a două mese pentru regiile „Radio Moldova”, „Alexei Revenco” și studioul nr.2 (15.000 lei).
· Construcția unui perete izolator/separator cu geamuri transparente și ușă din termopan în Centrala Tehnică (bir 201) (42.269 lei).
· Achiziționarea bateriilor pentru UPS-uri care asigură alimentarea neîntreruptibilă (53.688 lei).
· Achiziționarea bateriilor încărcătoare de modelul AA și AAA și bateriilor simple de modelul AA și AAA (9.270 lei).
· O nouă identitate corporativă pentru posturile publice de radio cu confecționarea logotipurilor pentru „Radio Moldova” („o comunitate pe aceeași undă”), „Radio Moldova Tineret” („creștem generația tânără împreună”), „Radio Moldova Muzical” („ascultăm melodia timpurilor împreună”) și „Radio Moldova Comrat” (43.320 lei).
· Achiziționarea telefoanelor mobile (7 buc) pentru necesitățile interne ale companiei (37.485 lei).
· Achiziționarea și instalarea televizoarelor LED (9 buc) în regii, studiouri (63.317 lei).
· Modernizarea mai multe redacții cu tehnică de calcul (calculatoare staționare și laptopuri) pentru redactarea și realizarea emisiunilor radio.
· Modernizarea studiourilor de înregistrare voce din incinta ”Casei Radio” 
· microfoane (10 buc) (111.015 lei).
· procesor de microfon (14 buc) (65.000 lei).
· Reutilat studioul nr.2 de emisie radio pentru „Radio Moldova” unde au fost instalate microfoane noi, camere video moderne cu posibilitatea de regizare și transmisiune live pe platformele de socializare, modernizarea iluminării.
În centrul atenției a fost și îmbunătățirea calității sunetului în eter (FM). A fost implementată monitorizarea și înregistrarea semnalului FM din Chișinău (RM, RMT,RMM), Strășeni (RM) și Comrat (RMC) dar și monitorizarea și verificarea parametrilor tehnici, cu ajutorul echipelor de la ANRCETI, a emițătoarelor FM din toată țara.
În paralel, am coordonat cu Î.S. “Radiocomunicații” sincronizarea semnalului pentru a reduce sau elimina sincopele care apar la trecerea automată între emițătoare.
Au fost îndeplinite toate lucrările de întreținere, reparație, dezvoltare și renovare planificate pentru anul 2025. Astfel, centrul Tehnic Radio este în plin proces de dezvoltare și retehnologizare.
b) Identificarea și acoperirea zonelor de umbră
La solicitarea TRM pentru a extinde zona de acoperire a postului public național de radiodifuziune sonoră „Radio Moldova” (banda FM 87,5 - 108 MHz), Î.S. „Radiocomunicații” în comun cu I.P. „Serviciul Național de Management al Frecvențelor Radio” (SNMFR) în anul 2023 au efectuat măsurările instrumentale necesare ale nivelului intensității câmpului electromagnetic pe întreg teritoriu al Republicii Moldova. În urma acestor măsurări au fost identificate 14 zone de umbră unde recepția este necalitativă sau inexistentă.
1. or. Criuleni (r-nul Criuleni) 
2. or. Vadul lui Vodă (mun. Chișinău) 
3. or. Hâncești (r-nul Hâncești) 
4. s. Mingir (r-nul Hâncești) 
5. or. Otaci (r-nul Ocnița) 
6. s. Unguri (r-nul Ocnița) 
7. s. Cerlina (r-nul Soroca) 
8. s. Vertiujeni (r-nul Soroca) 
9. s. Camenca (r-nul Glodeni) 
10. or. Cantemir (r-nul Cantemir) 
11. s. Valea Perjei (r-nul Taraclia) 
12. s. Giurgiulești (r-nul Cahul) 
13. or. Vulcănești (UTA Găgăuzia) 
14. or. Ceadîr-Lunga (UTA Găgăuzia) 
I.P. Compania „Teleradio-Moldova” a solicitat I.P. „Serviciul Național de Management al Frecvențelor Radio” (SNMFR) să facă o revizie a frecvențelor libere din aceste regiuni sau a celor neutilizate în vederea identificării soluțiilor pentru dezvoltarea și extinderea zonei de emisie a postului public național de radiodifuziune sonoră „Radio Moldova”. 
I.P. ”Serviciul Național  de Management al Frecvențelor Radio” (SNMFR) a examinat solicitarea privind alocarea unor frecvențe din banda FM (87,5-108 MHz) pentru unele localități unde a fost constatat faptul calității insuficiente a semnalului postului public național de radiodifuziune sonoră „Radio Moldova”. Au fost propuse următoarele frecvențe radio, spre a fi remise în adresa Consiliului Audiovizualului al Republicii Moldova (CA) pentru acordarea dreptului de utilizare: 

	Nr
	Localitatea
	Amplasament
	Frecvența (MHz)

	1
	Glodeni
	sat. Camenca
	94,7 

	2
	Cantemir
	sat. Iepureni
	100,2

	3
	Hâncești
	sat. Cărpineni
	96,0

	4
	Hâncești
	
	107,6

	5
	Hâncești
	sat. Mingir
	91,4

	6
	Ocnița
	sat. Otaci
	100,2

	7
	Florești
	sat. Târgul Vertiujeni
	95,0

	8
	Criuleni
	 
	103,0

	9
	Ocnița
	sat. Unguri
	100,8



În cadrul concursului pentru acordarea dreptului de utilizare a frecvențelor radio disponibile organizat de Consiliului Audiovizualului al Republicii Moldova (CA), anunțat prin Decizia Consiliului Audiovizualului nr. 43 din 12 martie 2025, a declarat învingător I.P. Compania „Teleradio-Moldova” prin includerea frecvențelor 94,7 MHz (Camenca, r-nul Glodeni), 100,2 MHz (Iepureni, r-nul Cantemir), 96 MHz (Cărpineni, r-nul Hâncești), 107,6 MHz (Hâncești), 91,4 MHz (Mingir, r-nul Hâncești), 100,2 MHz (Otaci), 95 MHz (Târgul Vertiujeni, r-nul Florești), 103 MHz (Criuleni) și 100,8 MHz (Unguri). 
Următoarele emițătoare au fost puse în funcțiune în anul 2025:
	Nr
	Localitatea
	Amplasament
	Frecvența (MHz)

	1
	Glodeni
	sat. Camenca
	94,7 

	2
	Hâncești
	
	107,6

	3
	Ocnița
	sat. Otaci
	100,2

	4
	Florești
	sat. Târgul Vertiujeni
	95,0

	5
	Criuleni
	 
	103,0



În același timp, la solicitarea TRM, Î.S. ”Radiocomunicații” a majorat puterea unor emițătoare și a înlocuit altele, ceea ce a contribuit la extinderea ariei de acoperire și la o calitate mai bună a semnalului.
· Strășeni cu frecvența 100,5 MHz, a fost schimbat emițătorul și majorată puterea de emisie de la 4000W la 5000W (astfel fiind majorată raza de acoperire cu aproximativ 10-15 Km).
· Cimișlia cu frecvența 103,5 MHz, a fost schimbat emițătorul și majorată puterea de emisie de la 3000W la 4000W (astfel fiind majorată raza de acoperire cu aproximativ 10-15 Km).
Pentru a îmbunătăți recepția semnalului „Radio Moldova” pe tot teritoriul Republicii Moldova, au fost efectuate următoarele setări și configurări: 
· măsurarea nivelului semnalelor de recepție (scanare și analiza spectrului de frecvențe și a interferențelor).
· verificarea setărilor și configurărilor a sistemului RDS (Radio Data System) pentru „Radio Moldova”, „Radio Moldova Tineret”, „Radio Moldova Muzical” și „Radio Moldova Comrat” (ca să fie posibilă trecerea automată pe alte stații mai rapid, și introducerea frecvențelor emițătoarelor din apropiere în baza de date a sistemului).
· verificarea automatizării trecerii de pe un emițător pe altul (trecerea dintre localități să fie automatizată).
· verificarea și ajustarea nivelului deviației sunetului (toate emițătoarele să aibă aceeași nivel de sunet în cazul trecerii automate de pe o localitate pe alta).
· după caz, verificarea și analiza puterii de emisie și a zonelor cu restricții, reflecția semnalului dacă nu depășește normele admisibile (dacă corespunde conform proiectului tehnic și a avizului eliberate de către ARCOM).
La ziua de azi postul public național de radiodifuziune sonoră „Radio Moldova” emite pe:
„Radio Moldova” (banda FM) (una din ele fiind în dezvoltare).
1. Briceni (sat. Lipcani) – 103,0 MHz
2. Cahul – 100,7 MHz
3. Cahul (sat. Văleni) – 104,2 MHz
4. Cantemir (sat. Ciobalaccia) – 106,8 MHz
5. Cantemir – 100,2 MHz 
6. Căușeni – 106,8 MHz
7. Chișinău – 94,0 MHz
8. Cimișlia – 103,5 MHz
9. Criuleni – 103,0 MHz 
10. Criuleni (sat. Mașcăuți) – 103,9 MHz
11. Edineţ – 101,3 MHz
12. Florești (sat. Sănătăuca) – 100,4 MHz
13. Florești (sat. Târgul Vertiujeni) – 95,0 MHz
14. Glodeni (sat. Camenca) – 94,7 MHz
15. Hâncești – 107,6 MHz
16. Hâncești (sat. Cărpineni) – 96,0 MHz (în proces)
17. Hâncești (sat. Mingir) – 91,4 MHz 
18. Leova – 106,8 MHz
19. Ocnița (sat. Naslavcea) – 105,2 MHz
20. Ocnița (sat. Otaci) – 100,2 MHz
21. Ocnița (sat. Unguri) – 100,8 MHz 
22. Rezina – 103,3 MHz
23. Rezina (sat. Tarasova) – 100,0 MHz
24. Sângerei – 104,9 MHz
25. Soroca – 105,8 MHz
26. Soroca (sat. Cosăuți) – 100,5 MHz
27. Soroca (sat. Vasilcău) – 100,5 MHz
28. Strășeni – 100,5 MHz
29. Șoldănești (sat. Climăuții de Jos) – 100,5 MHz
30. Ștefan Vodă (sat. Caplani) – 105,8 MHz
31. Ștefan Vodă (sat. Crocmaz) – 105,1 MHz
32. Ungheni – 102,0 MHz
„Radio Moldova” (unde medii UM)
1. Chișinău - 873 kHz
2. Cahul - 1494 kHz
3. Edineţ - 1494 kHz

c) Extinderea ariei de emisie a posturilor publice
· „Radio Moldova Comrat”
TRM a solicitat I.P. ”Serviciul Național  de Management al Frecvențelor Radio” (SNMFR) identificarea sau crearea unor frecvențe noi pentru dezvoltarea unui post nou de radio „Radio Moldova Comrat” cu programe și conținut autohton, în regiunea din sudul Republicii Moldova, preponderent în UTA Gagauz Yeri. 
Pentru crearea unui nou furnizor de servicii media „Radio Moldova Comrat” în raza UTA Gagauz Yeri cu acoperire locală au fost propuse de către SNMFR următoarele frecvențe pentru concursul organizat de către Consiliului Audiovizualului (C.A.) privind dreptul de utilizare a următoarele frecvențe radio:
	Nr
	Localitatea
	Frecvența (MHz)

	1
	Comrat
	105,6

	2
	Vulcănești
	104,3


În cadrul concursului pentru acordarea dreptului de utilizare a frecvențelor radio disponibile organizat de Consiliului Audiovizualului al Republicii Moldova (CA), anunțat prin Decizia Consiliului Audiovizualului nr. 43 din 12 martie 2025, a declarat învingător I.P. Compania „Teleradio-Moldova” căruia i sa eliberat licență de emisie cu includerea frecvențelor 104.3 MHz (Vulcănești) și 105,6 MHz (Comrat).
A fost identificat spațiul (locul) necesar în orașul Comrat pentru crearea sediului cu redacție de știri, studio înregistrare voce, studio de emisie. A fost amenajat cu mobilier, calculatoare (laptopuri) și echipamentele necesare pentru montaj și regie. A fost încheiat contract cu S.A. „Moldtelecom” de prestare servicii internet și legătura directă cu Centrul Tehnic Radio. 
Pentru a diversifica oferta editorială destinată minorităților etnice, la 1 iulie 2025 a fost lansat postul regional „Radio Moldova Comrat”. Acesta emite pe două frecvențe, acoperind cea mai mare parte a autonomiei găgăuze. Postul produce zilnic 12 ore de conținut propriu în limbile găgăuză și rusă, iar în restul timpului retransmite programe ale „Radio Moldova”, în special în limba română. Grila este una variată: știri, analize politice, divertisment, cultură și programe educative.

· „Radio Moldova Muzical”
În cadrul concursului pentru acordarea dreptului de utilizare a frecvențelor radio disponibile organizat de Consiliului Audiovizualului al Republicii Moldova (CA), anunțat prin Decizia Consiliului Audiovizualului nr. 43 din 12 martie 2025, a declarat învingător I.P. Compania „Teleradio-Moldova” căruia i se reperfectează licența de emisie prin includerea frecvenței 97,7 MHz (Chișinău).
Menționăm totodată că, după 17 ani de difuzare exclusiv online „Radio Moldova Muzical”, unul dintre canalele culturale ale TRM, poate fi ascultat și în banda FM din 01.08.2025. 
“Radio Moldova Muzical” a fost modernizat pentru a îmbunătăți calitatea sunetului pe FM. 
Echipamentele instalate sunt:
· calculator de emisie
· calculator pentru surse externe (viber, whatsapp, telegram, skype, privesc.eu, realitatea.md)
· microfoane 
· procesoare pentru microfoane

· „Radio Moldova Tineret”
Au fost depuse eforturi pentru creșterea vizibilității posturilor TRM, inclusiv prin extinderea rețelei de frecvențe. Un accent aparte a fost pus pe Radio Moldova Tineret, care în 2022 emitea pe doar 6 frecvențe. În prezent, postul emite pe 24 de frecvențe, acoperind aproape 60% din teritoriul Republicii Moldova (partea dreaptă a Nistrului) și peste 80% din populație. 
„Radio Moldova Tineret” (banda FM)
1. Basarabeasca - 90,1 MHz
2. Bălți - 99,4 MHz
3. Bender (Tighina) - 95,4 MHz
4. Briceni - 102,6 MHz
5. Cahul - 89,3 MHz
6. Cantemir - 96,6 MHz
7. Căușeni - 100,3 MHz
8. Căușeni (sat. Copanca) - 103,6 MHz
9. Chișinău - 105,9 MHz
10. Criuleni - 89,9 MHz
11. Dondușeni - 95,3 MHz
12. Edineț - 106,4 MHz
13. Fălești - 106,6 MHz
14. Glodeni - 92,5 MHz
15. Hâncești (sat. Sărata Galbenă) - 107,1 MHz
16. Nisporeni - 103,8 MHz
17. Ocnița - 90,7 MHz
18. Rezina - 101,9 MHz
19. Soroca - 94,0 MHz
20. Florești - 95,5 MHz
21. Șoldănești - 98,1 MHz
22. Ștefan Vodă - 89,8 MHz
23. Taraclia - 107,0 MHz
24. Vulcănești - 106,7 MHz

A fost majorată zona de acoperire în următoarele localități :
· Chișinău cu frecvența 105,9 MHz, a fost majorată puterea de emisie de la 72 W în 250 W regim de test.
· Fălești cu frecvența 106,6 MHz, a fost majorată puterea de emisie de la 27 W în 250 W regim de test.
· Bălți cu frecvența 99,4 MHz, a fost majorată puterea de emisie de la 170 W în 250 W regim de test.
· Bender (Tighina) cu frecvența 95,4 MHz, a fost majorată puterea de emisie de la 64 W în 250 W regim de test.
· Vulcănești cu frecvența 106,7 MHz, a fost majorată puterea de emisie de la 14 W în 250 W regim de test.
Menționăm că TRM a obținut licența tehnică eliberată de către ANRCETI 
- „Radio Moldova” cu 9 frecvențe (localități) noi.
- „Radio Moldova Comrat” cu 2 frecvențe (localități).
- „Radio Moldova Muzical” cu o frecvență pe Chișinău.
Astfel, Centrul Tehnic Radio asigură buna funcționare a echipamentelor existente și este în plin proces de dezvoltare și retehnologizare.

Spataru Dumitru
Șef subdiviziune în radioteleviziune, Centrul tehnic RD

